**LIETUVOS RESPUBLIKOS**



**ANTSTOLIŲ ĮSTATYMO 12 IR 21 STRAIPSNIŲ PAKEITIMO   
Į S T A T Y M A S**

2012 m. balandžio 19 d. Nr. XI-1978

Vilnius

(Žin., 2002, Nr. [53-2042](https://www.e-tar.lt/portal/lt/legalAct/TAR.94F5702CA0F1); 2008, Nr. [138-5444](https://www.e-tar.lt/portal/lt/legalAct/TAR.39678AC27C78))

**1 straipsnis. 12 straipsnio 2 dalies 7 punkto pakeitimas**

Pakeisti 12 straipsnio 2 dalies 7 punktą ir jį išdėstyti taip:

„7) sukakęs 70 metų;“.

**2 straipsnis. 21 straipsnio 5 ir 6 dalių pakeitimas**

1. Pakeisti 21 straipsnio 5 dalį ir ją išdėstyti taip:

„5. Vykdymo išlaidos grindžiamos ekonominiais skaičiavimais, kuriais užtikrinamas antstolio ekonominis nepriklausomumas, skatinamas efektyvus išieškojimas ir atsižvelgiama į veiklos, reikalingos antstolio funkcijoms atlikti, pobūdį ir vertę, vykdymo išlaidų perskirstymą (kryžminį subsidijavimą) tarp skirtingų vykdomo proceso dalyvių, antstolio profesinės veiklos ir civilinės atsakomybės riziką, sąnaudas. Vykdomosios bylos administravimo išlaidos turi atitikti antstolio ir jo darbuotojų patiriamas sąnaudas (materialines ir laiko) vykdymo veiksmams atlikti. Atlygis antstoliui turi užtikrinti pagrįstą investicijų grąžą, galimybę sukurti tinkamas klientų aptarnavimo sąlygas ir įdarbinti reikalingos kvalifikacijos darbuotojus.“

2. Pakeisti 21 straipsnio 6 dalį ir ją išdėstyti taip:

„6. Vykdymo išlaidų dydį, apskaičiavimo ir apmokėjimo tvarką nustato Teisingumo ministerija, suderinusi su Finansų ministerija ir Lietuvos antstolių rūmais.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ